ત્રિપુરા સીએમ બિપ્લવ દેબ ફરી એકવાર વિવાદોમાં આવી ગયા છે. ખરેખર પ્રદેશમાં જે રીતે અલગ અલગ જગ્યાઓ પર ભીડ ઘ્વારા લોકોને મારવાની ખબરો સામે આવી રહી છે તેના વિશે જયારે પત્રકારો ઘ્વારા સીએમ પાસે જવાબ માંગવામાં આવ્યો. ત્યારે તેમને કહ્યું કે ત્રિપુરામાં ખુશીની લહેર છે અને તમે પણ આ લહેરની મજા લેવા માંગશો. તમારે પણ ખુશ થવું જોઈએ, મારો ચહેરો જુઓ, હું કેટલો ખુશ છું. ત્રિપુરા સીએમ બિપ્લવ દેબ ઘ્વારા આપવામાં આવેલા આ નિવેદન પછી તેઓ ફરી એકવાર લોકોના નિશાને આવી ચુક્યા છે.